open-index/open-wikipedia-markdown huggingface dataset:
Բաբի տաճար

**Բաբի տաճարը`** (դամբարան), բահայի հավատի երկու գլխավոր տաճարներից մեկն է, որը գտնվում է Իսրայելի Հայֆա քաղաքում, որտեղ թաղված են նոր հավատի հիմնադիր Բաբի մասունքները, որից հետագայում ծագել է բահայի կրոնը։

Ապագա տաճարի գտնվելու վայրը ուղղակիորեն որոշել է Բահաուլլան 1891 թվականին, բայց դամբարանը կառուցվել է Աբդուլ-Բահայի գլխավորությամբ շատ տարիներ անց։ Բաբի աճյունն այնտեղ թաղվել է 1909 թվականի մարտի 21-ին։ Շենքը, որը ներկայում դարձել է ՅՈՒՆԵՍԿՕ-ի Համաշխարհային ժառանգության օբյեկտներից մեկը, կառուցվել է դամբարանի  վրա Շողի Էֆֆենդիի գլխավորությամբ 1949-1953 թվականներին։

Բաբի տաճարի քարերի մեծ մասը Իսրայել է տեղափոխվել Իտալիայից։ Տաճարի ճարտարապետը եղել է կանադացի բահայի Մաքսվել Ուիլյամ Սազերլենդը՝ Շողի Էֆֆենդիի սկեսրայրը, որն իր նախագծերն ստեղծել է Beaux-Arts ոճով։ Գմբեթի կառուցվածքային մշակման որոշ ասպեկտներ նախագծել են Տեխնիոնի պրոֆեսորները։

Բաբի տաճարը Հայֆայի ամենահայտնի տեսարժան վայրերից մեկն է։ Բահայի հավատքի հետևորդները  Բաբի տաճարը և նրա շրջակա այգիները (որոնք նույնպես վերաբերում են Համաշխարհային ժառանգության օբյեկտին) համարում են «նվեր մարդկությանը»։

2008-2011 թվականներին տաճարը վերակառուցվել է։

## Ծանոթագրություններ

## Գրականություն
* 
* Day, Michael V. (2017). *[http://www.grbooks.com/george-ronald-publisher-books/early-history/coronation_on_carmel-1516898452 Journey To A Mountain - The Story of the Shrine of the Báb (Volume 1: 1850-1921).] *. George Ronald, UK. .
* Day, Michael V. (2018). *[http://www.grbooks.com/george-ronald-publisher-books/early-history/coronation_on_carmel-1516898452 Coronation on Carmel - The Story of the Shrine of the Báb (Volume II: 1922–1963).] *. George Ronald, UK. .
* Day, Michael V. (2019). *[http://www.grbooks.com/george-ronald-publisher-books/early-history/sacred-stairway-1562671483 Sacred Stairway - The Story of the Shrine of the Báb (Volume III: 1963–2001).] *. George Ronald, UK. .
* 
* 

Կատեգորիա:Իսրայելի պաշտամունքային վայրեր
Կատեգորիա:Համաշխարհային ժառանգություն Իսրայելում
Կատեգորիա:Հայֆա
Դի Բրաուն

**Դորրիս Ալեքսանդր «Դի» Բրաուն** (, ), ամերիկացի վիպագիր և պատմաբան։ Նրա ամենահայտնի երկը 1970 թվականին լույս տեսած «Թաղեք իմ սիրտը Վունդեդ Նիի մոտ» ստեղծագործությունն է, որը նվիրված է Ամերիկայի բնիկների և Ամերիկայի զավթիչների միջև տեղի ունեցած արյունահեղ պայքարին։ Այն հասարակ ամերիկացիների համար նորովի բացահայտում է ԱՄՆ-ի Արևմուտքի պատմությունը հնդկացիների տեսանկյունից։

## Կենսագրություն
Դի Բրաունը ծնվել է ԱՄՆ-ի Լուիզիանա նահանգի Ալբերտա քաղաքում, թեև կյանքի մեծագույն մասն ապրել է Արկանզաս նահանգի Ուոչիտայի շրջանի Լիթլ Ռոք քաղաքում, ուր ընկերացել է բազմաթիվ հնդկացիների հետ, որոնցից էլ իմացել է բնիկների իրական պատմությունը, որը, իհարկե, այն չէր, ինչ ներկայացվում էր ամերիկյան ֆիլմերում։ Դի Բրաունը Հարիսոնում աշխատում էր իբրև լրագրող, ապա ուսուցիչ և գրադարանավար։

1934 թվականից մինչև 1942 թվականը նա եղել է տեղի գյուղնախարարության գրադարանավարը, մասնակցել է Երկրորդ համաշխարհային պատերազմին, որից հետո գրադարանավար է աշխատել ԱՄՆ-ի Ռազմական գործերի նախարարութույունում մինչև վերջինիս լուծարումը` 1947 թվականը։ 1948 թվականից մինչև 1972 թվականն աշխատել է Իլինոյսի համալսարանում իբրև գրադարանավար, այստեղ ստացել է գրադարանավարի մագիստրոսի աստիճան և դարձել պրոֆեսոր։ 1973 թվականին թոշակի է անցել, վերադարել է Արկանզաս և նվիրվել վիպագրությանը։

«Թաղեք իմ սիրտը Վունդեդ Նիի մոտ» վեպի լույս տեսնելուց հետո բազմաթիվ ընթերցողներ կարծում էին, որ վեպի հեղինակն արմատներով բնիկ ամերիկացի է։

Պատմական երկերից զատ` Բրաունը գրել է մի քանի վեպեր նաև երեխաների համար։ Դրանք հյուսիսամերիկյան հնդկացիներին և Ամերիկայի Վայրի արևմուտքի գրավմանը նվիրված ստեղծագործություններ են։

Բազմիցս հանդես է եկել իբրև խորհրդատու Ամերիկայի պատմությանը նվիրված փաստավավերագրական ֆիլմերի նկարահանման ժամանակ։

Բրաուն Դին վախճանվել է 94 տարեկան հասակում Արկանզասի Լիթլ Ռոք քաղաքում։

Նրա մասունքները թաղված են Իլինոյս նահանգի Ուրբանա քաղաքում։

Լիթլ Ռոքի գրադարանը կրում է նրա անունը։

## Ծանոթագրություններ

## Արտաքին հղումներ
* Dee Brown at WorldCat 
* Dee Brown, 94. Author Who Revised Image of West New York Times, December 14, 2002
* Dee Brown, 94; 'Wounded Knee' Author Altered Perceptions of Frontier History. Los Angeles Times, 2002-12-14 (obituary)

Կատեգորիա:Ամերիկացի պատմաբաններ
Կատեգորիա:Ամերիկացի գրողներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի վիպասաններ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:21-րդ դարի ամերիկացի գրողներ
Կատեգորիա:Ամերիկացի վիպասաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ամերիկացի տղամարդ վիպասաններ
Կատեգորիա:Գրադարանավարներ
Կատեգորիա:Ամերիկացի պատմվածքագիրներ
Կատեգորիա:20-րդ դարի ամերիկացի տղամարդ գրողներ
Սանտու Անդրե

**Սանտու Անդրե** (պորտուգալերեն՝ **Santo André**), քաղաք և համայնք Բրազիլիայի *Մեծ АВС* տարածաշրջանում՝ Սան Պաուլու նահանգում։ Ընկած է նահանգի վարչական կենտրոնից՝ Մեծ Սան Պաուլու քաղաքից դեպի հարավ-արևմուտք։ Մաս է կազմում Սան Պաուլուի մետրոպոլիսային շրջանի՝ ըստ 2011 թվականի հունիսի 16-ին ընդունված *nº 1.139* օրենսդրական ակտի, ուստիև ընդգրկված է Սան Պաուլուի՝ որպես նահանգի վարչական կենտրոնի կառուցապատման համալիր պլանի մեջ։

2018 թվականի տվյալներով Սանտու Անդրեի բնակչության թվաքանակը եղել է 716.109: Զբաղեցնում է 175 քառակուսի կիլոմետր տարածք։ Բնակչության խտությունը կազմում է 4.030 մարդ/կմ2։

Միավորված ազգերի կազմակերպության տվյալների համաձայն՝ Սանտու Անդրեն իր զարգացման մակարդակով Բրազիլիայի բնակավայրերի ցանկում գրավում է տասնհինգերորդ, Սան Պաուլու նահանգում՝ ութերորդ տեղը։ Բացի այդ, երեխաների աճի, կրթության ու դաստիարակության համար լավագույն պայմաններ ստեղծած բրազիլական բնակավայրերի ցանկում զբաղեցնում է հինգերորդ հորիզոնականը։

## Վիճակագրություն
* Համախառն ներքին արդյունքը, 2005 թվականի դրությամբ, կազմում էր   11 426 975 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 17.066,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում էր  0,835 (տվյալները՝ ՄԱԿ-ի զարգացման ծրագրի)։

## Քույր քաղաքներ
Սանտու Անդրեն բարեկամական և գործընկերային սերտ հարաբերություններ է հաստատել հետևյալ քաղաքների հետ.
*  Վոզելա, Պորտուգալիա
*  Բրագա, Պորտուգալիա
*  Չենդե, Չինաստան
*  Պլզեն, Չեխիա
*  Սեստո Սան Ջովաննի, Իտալիա
*  Տակասակի, Ճապոնիա
* Ռիբեյրա Բրավա, Կաբո Վերդե

## Պատկերասրահ

Paço Municipal de Santo André - SP.jpg|
Fundador da Cidade (Paço Municipal).jpg|
Espelho d'agua (Paço Municipal).jpg|
Beleza de um parque urbano 02.jpg|
Hora de ser criança.jpg|
Santo André(Estádio Municipal Bruno José Daniel) 05.jpg|
Vila Assunção.jpg|
Santo André SP.jpg|
Santo André - SP (10661303303).jpg|
Fábrica de Moinho São Jorge em Santo André (SP).jpg|
Santo André (São Paulo) - Grand Plaza Shopping 0037.jpg|
UFABC SA.jpg|
Santo André - Superpanorâmica - Av. D. Pedro II, indo para S.C.Sul, Esq. Teatro Municipal, Dir. EESG. "Américo Brasiliense" - panoramio.jpg|
Vila ferroviária de Paranapiacaba.jpg|
Paço Municipal De Santo André.jpg|
Santo André(Estádio Municipal Bruno José Daniel) 18.jpg|


## Ծանոթագրություններ

## Արտաքին հղումներ
* Prefectura de Santo André
* Santo André - Portal Nosso São Paulo
* Imagen Satelital de la ciudad de Santo André

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Բնակարանը (ֆիլմ, 1996)

**«Բնակարանը»** ( ), ֆրանսիացի ռեժիսոր Ժիլ Միմունիի գեղարվեստական ֆիլմ է, ով նկարահանվել է 1996 թվականին իր իսկ սցենարի հիման վրա։

2004-ին ֆիլմի հիման վրա ռեժիսոր Փոլ Մաքգիգանը նկարահանել է ռեմեյքը, որը կոչվում է «Մոլագարություն»։

## Սյուժե
Տխուր, թախծոտ, ազդեցիկ ֆիլմ սիրո մասին։ Երիտասարդ բիզնեսմեն Մակսը պատրաստվում է գործնական ճամփորդության Տոկիո։ Իսկ Փարիզում մնում է նրա հարսնացուն։ Սակայն պատահական հանդիպումն այն աղջկա հետ, որին Մակսը երկու տարի առաջ սիրել էր և որը հանկարծակի անհայտացել էր փոխում է ամեն բան։ Աղջիկը նրան տեսնելով՝ նորից է փախչում՝ թողնելով իր տան բանալին։ Մակսը կգնա աղջկա բնակարան և կմոռանա Տոկիոյի ու հարսնացուի մասին։

## Դերերում
* Ռոման Բորինջե - *Ալիս*
* Վենսան Կասել - *Մաքս* 
* Ջան-Ֆիլիպ Էկոֆֆե - *Լյուսիեն* 
* Մոնիկա Բելուչի - *Լիզա*
* Սանդրին Կիբերլեն - *Մյուրիել* 
* Օլիվյե Գրանիեր - *Դանիել*

## Մրցանակներ և առաջադրումներ

## Ծանոթագրություններ

## Հղումներ
* 
*  

Կատեգորիա:1996 դրամա ֆիլմեր
Կատեգորիա:1996 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Իսպանական դրամա ֆիլմեր
Կատեգորիա:Իտալական դրամա ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:1990-ականների ֆրանսերեն ֆիլմեր
Աննա Ռեյնոլդս (սոպրանո)

**Աննա (Էնն) Ռեյնոլդս** (, ), անգլիացի օպերային մեցցո-սոպրանո։

## Կենսագրություն
Էնն Ռեյնոլդսը ծնվել է 1931 (1930) թվականին Քենթերբերիում։ Սովորել է դաշնամուր նվագել, այնուհետև Լոնդոնի Երաժշտական թագավորական ակադեմիայում մասնագիտացել վոկալում։ Ուսումը շարունակել է Հռոմում, որտեղ ընդունել է «Աննա» բեմական կեղծանունը։ Առաջին ելույթն ունեցել է 1960 թվականին Պարմայում Ջակոմո Պուչինիի «Մադամ Բաստերֆլայ» օպերայից Սուզուկիի դերով։

Անգլիայում առաջին անգամ կատարումով հանդես է եկել 1962 թվականին Գլայնդբորնյան օպերային փառատոնի ժամանակ Կլոդ Դեբյուսիի «Պելեաս և Մելիսանդե» օպերայից Ժենևյևայի դերերգով։ Ավելի ուշ այս դերը կատարել է Aix-en-Provence փառատոնում, «Սադլերս Վելլ» թատրոնում և Լա Սկալայում։ Կովենտ գարդեն արքունական թատրոնում առաջին անգամ ելույթ է ունեցել 1967 թվականին Ռիխարդ Շտրաուսի «Արաբելլա» օպերայից Ադելաիդայի դերում։ Մետրոպոլիտեն օպերայում առաջին ելույթը կայացել է 1968 թվականին Ռիխարդ Վագների «Հռենոսի ոսկին» օպերայից Ֆլոսհիլդայի դերերգով, իսկ մեկ տարի անց նույն բեմում հանդես է եկել Ռիխարդ Վագների «Հռենոսի ոսկին» և «Վալկիրիա» օպերաներից Ֆրիկայի դերով։ 1970-1975 թվականներին մասնակցել է Բայրոյթ քաղաքում տեղի ունեցող վագներյան փառատոնին։ 1975 թվականին Մայքլ Տիպպետտի «Պրիամ արքա» օպերայի համաշխարհային պրեմիերայի ժամանակ մարմնավորել է Անդրոմահային։

Աննա Ռեյնոլդսի երգացանկում ընդգրկված էին այնպիսի դերերգեր, ինչպիսիք են՝ Հենրի Պյորսելի «Դիդոնե և Էնեաս» օպերայից Դիդոնեն, Ջոակինո Ռոսսինիի «Տանկրեդ» օպերայից Տանկրեդը,  Ժյուլ Մանսեի «Վերթեր» օպերայից Շարլոտտան, Վոլֆգանգ Ամադեուս Մոցարտի «Այդպես են վարվում բոլորը» օպերայից Դորաբելլան։ Զբաղվել է նաև լայնածավալ համերգային գործունեությամբ։ Բեմական կարիերան ավարտելուց հետո վարպետության դասեր է անցկացրել։

Ամուսնացել է տենոր Ջին Կոկսի () հետ։

## Ծանոթագրություններ

Կատեգորիա:1931 ծնունդներ
Կատեգորիա:20-րդ դարի օպերային երգիչներ
Կատեգորիա:2014 մահեր
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Հոկտեմբերի 4 ծնունդներ
Կատեգորիա:Հունիսի 5 ծնունդներ
Կատեգորիա:Փետրվարի 24 մահեր
Յան Կունեն

**Յան Կունեն** (J, ), ֆրանսիացի կինոռեժիսոր, սցենարիստ, օպերատոր, դերասան, պրոդյուսեր, քլիփմեյքեր։

## Կենսագրություն
Ավարտելով Նիսի դեկորատիվ արվեստի դպրոցը, որտեղ էլ նկարահանել է իր առաջին կարճամետրաժները, որպես օպերատորի օգնական և ռեժիսոր աշխատել է մի շարք տեսաֆիլմերի և վավերագրական ժապավենների վրա։ 1989-ին ուշադրություն է գրավել «Ժիզել Կերոզեն» ֆիլմով, որն Ավորիազի ֆանտաստիկ կինոյի փառատոնում Մեծ մրցանակի է արժանացել որպես լավագույն կարճամետրաժ։ 1990-ականների սկզբին արդյունավետորեն աշխատել է գովազդի ոլորտում և նկարահանել մեծ ճանաչում գտած ևս երկու կարճամետրաժ` «Vibroboy»-ը և «Վերջին Կարմիր գլխարկը»` Էմանյուել Բեարի մասնակցությամբ։

1996-ին ասպարեզ է հանել իր առաջին խաղարկային ֆիլմը` յուրահատուկ ու դաժան «Դոբերմանը»` Վենսան Կասելի գլխավոր դերակատարմամբ։ Ապա ճանապարհորդել է Մեքսիկայում և Պերուում` խորանալով այս երկրների տեղական մշակույթի մեջ։ 2004-ին վերադարձել է մեծ էկրան «Բլուբերի» պսիխոդելիկ վեսթերնով, որը Ժան-Միշել Շառլյեի և Ժան Մոբյուս Ժիրոյի հայտնի կոմիքսի էկրանացումն է` դարձյալ Վենսան Կասելի գլխավոր դերակատարմամբ։ Կենտրոնական Ամերիկայի ավանդական բժշկության ուսումնասիրությունը նույն տարի շարունակել է «Այլ աշխարհներ» վավերագրական ֆիլմով։ Այնուհետև մուտք է գործել մի նոր աշխարհ իր «99 ֆրանկ» կատակերգությամբ, որը կծու երգիծանք է գովազդի աշխարհի մասին, ըստ Ֆրեդերիկ Բեգբեդերի բեսթսելերի։

## Ծանոթագրություններ

Կատեգորիա:Կինոռեժիսորներ այբբենական կարգով
Կատեգորիա:Հոլանդացի կինոռեժիսորներ
Կատեգորիա:Հոլանդացի սցենարիստներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Նախագահական երկրորդ ժամկետի անեծք

[մինի|աջից|[Ուիլիամ Մաք-Քինլիի սպանության պատկերումը. սպանությունը տեղի է ունեցել նախագահի պաշտոնավարման երկրորդ ժամկետի թնացքում՝ 1901 թվականին:]]
**Նախագահական երկրորդ ժամկետի անեծք**, ընդունված միտում, ըստ որի՝ ԱՄՆ նախագահները իրենց երկրորդ պաշտոնավարման ընթացքում ավելի քիչ հաջողություններ են արձանագրում, քան առաջինի ընթացքում։
«Անեծքի» համաձայն՝ ԱՄՆ նախագահների երկրորդ ժամկետները նշանավորված են եղել խոշոր սկանդալներով, քաղաքական լճացմամբ, տարբեր տեսակի աղետներով կամ այլ խնդիրներով։ Մինչ օրս նախագահական  երկրորդ ժամկետի արժանացած 21 նախագահ է եղել ԱՄՆ-ում, որոնցից յուրաքանչյուրն էլ որոշակի դժվարությունների է հանդիպել։ Այս անեծքի հետ կապված մի լեգենդ կա, որի համաձայն՝ այն սկսվել է, երբ ԱՄՆ նախագահ Ֆրանկլին Դ. Ռուզվելտը, փաստացի խախտելով երկրորդ ժամկետը, առաջադրվել է երրորդ ժամկետի համար, և դրանից հետո նրա հոգին անեծք է դրել բոլոր այն նախագահների վրա, որոնք ձգտում են պաշտոնավարման երկրորդ ժամկետի։ Չնայած դրան՝ մի քանի նախագահներ, որոնք պաշտոնավարել են մինչև Ռուզվելտը, որոնցից է եղել նաև նախագահ Վաշինգտոնը, նույնպես ենթարկվել են այս անեծքի ազդեցությանը։
Թե արդյո՞ք այս անեծքն իրական է, թե ոչ, խիստ վիճելի է. օրինակ՝ քաղաքագետ Նեյթ Սիլվերը, վերլուծելով նախագահների հանդեպ ունեցած հանրային աջակցությունը՝ Հարի Ս. Թրումանից մինչև Բարաք Օբամա, հայտնաբերել է, որ հանրային աջակցությունը նախագահների նկատմամբ ավելի ցածր է պաշտոնավարման երկրորդ ժամկետի ընթացքում, բայց նա նաև գտել է մի շարք այլ պատճառներ՝ այս երևույթը բացատրելու համար։ Արդյունքում նա եկել է այն եզրահանգման, որ այդ անեծք կոչվածը՝ որպես վերլուծական հասկացություն, հիմնավոր չէ։ Բացի այդ, քաղաքական վերլուծաբան Մայքլ Բարոնը նույնիսկ առանձնացրել է մի քանի նախագահների, ովքեր բավականին հաջող պաշտոնավարություն են ունեցել նախագահական երկրորդ ժամկետի ընթացքում, և նշել է, որ «երկրորդ ժամկետի ընթացքում առաջացած խնդիրները հիմնականում առաջացել են ստեղծված հանգամանքներին և չնախատեսված փոփոխություններին հարմարվել չկարողանալու պատճառով»։ Հակառակ դրան՝ *[[The Economist]]*-ի 2013 թվականի զեկույցներից մեկում նշված էր, որ տվյալները փաստում են երկրորդ ժամկետի անեծքի իրական գոյությունը։ Զեկույցում նաև նշված էր, որ բոլոր 11 նախագահները՝ սկսած Թեոդոր Ռուզվելտից մինչև Ջորջ Բուշ կրտսեր, իրենց պաշտոնավարման երկրորդ ժամկետում տնտեսական ավելի քիչ հաջողություններ են ունեցել, քան առաջինում՝ բացի նախագահներ Թրումանից, Ռոնալդ Ռեյգանից և Բիլ Քլինթոնից։ 
Նախագահական երկրորդ ժամկետի ամենավատ անեծքը եղել է նախագահի սպանությունը։ Այդ բախտին են արժանացել նախագահներ Աբրահամ Լինքոլնը և Ուիլիամ Մաք-Քինլին՝ սպանվելով համապատասխանաբար 1861 և 1905 թվականներին։

## «Անիծված» նախագահները

## Նշումներ

## Ծանոթագրություններ

Կատեգորիա:ԱՄՆ-ի նախագահական պատմություն
Կատեգորիա:ԱՄՆ-ի քաղաքական պատմություն
Կատեգորիա:Անեծքներ
Կատեգորիա:Նախագահությունն ԱՄՆ-ում
Դոբերման (ֆիլմ)

**«Դոբերման»** ( ), քրեական դրամա՝ «սև հումորի» տարրերով, նկարահանվել է Յան Կունենի կողմից՝ սցենարի հիման վրա, որը հիմնված է Ժոել Վասենի մի շարք պատմությունների վրա։ Այն թողարկվել է Ֆրանսիայում 1997 թվականի հունիսի 18-ին։

## Սյուժե
Ֆիլմն պատմում է այսպես կոչված Դոբերմանի (Վենսան Կասել) բանդայի մասին, որն ահաբեկում է ամբողջ Փարիզը։ Խարիզմատիկ Դոբերմանի գլխավոր օգնականը գեղեցկուհի Նատալին (Մոնիկա Բելուչի)։ Տեղի ոստիկանությունում այնքան են տարված այդ անողոք ու դաժան հանցագործներին բռնելով, որ իրենք են խախտում օրենքը։

## Դերերում
* Վենսան Կասել - *Յան «Դոբերման» Լեպենտրեկ* 
* Չեկի Կարիո - *կոմիսար Քրիստինի* 
* Մարկ Դյուրե - *տեսուչ Բոմանտ* 
* Մոնիկա Բելուչի - *Նատալի* 
* Անտուան Բասլեր - *Ժան-Կլոդ «Մոծակ» Այաշ* 
* Դոմինիկ Բեթենֆելդ - *Էլի «Աբբոտ» Ֆրոսարդ* 
* Ռոմեն Դուրիս - *Մանու* 
* Ֆրանսուա Լևանտալ - *Լեո* 
* Ստեֆան Մեցգեր - *Օլիվյե Բրաշեթ (Սոնյա)* 
* Չիկ Օրտեգա - *Ջեքի «Պիտբուլ» Սյուեր* 
* Ռոլանդ Ամսթյուք - *Ջո*

## Հետաքրքիր փաստեր
* Ֆիլմն ընդգրկված է Բելառուսում տարածման համար արգելված ֆիլմերի ցանկում։
* Դիպուկահար հրացանը, որից Մանյուն ոստիկանի է գնդակահարել բանկի կողոպուտի ժամանակ - Walther WA 2000: Սա բավականին հազվադեպ զենք է, քանի որ 1982 թվականից մինչև 1988 թվականը արտադրվել է ընդհանուր առմամբ 176 հրացան։ Հրացանը ինքնալիցքավորվող է, սակայն Մանյուն օգտվում է փեղկից յուրաքանչյուր կրակոցից հետո։

## Ծանոթագրություններ

Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր ոստիկանների մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դետեկտիվ ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:1990-ականների ֆրանսերեն ֆիլմեր
Ալֆրեդ Մոշեր Բատս

**Ալֆրեդ Մոշեր Բատս** (, ), ամերիկացի ճարտարապետ, հայտնի է որպես *[[Սքրեբբլ]]* սեղանի խաղի ստեղծող։

## Կենսագրություն
Ալֆրեդ Մոշեր Բատսը ծնվել է Փոքիփսիում 1899 թվականի ապրիլի 13-ին Էլիսոն Բատսի և Արի Էլիզաբեթ Մոշերի ընտանիքում։ Հայրը դատապաշտպան էր, իսկ մայրը միջնակարգ դպրոցում՝ ուսուցչուհի։ Ալֆրեդը սովորել է Փոքիփսիի միջնակարգ դպրոցում և ավարտել է այն 1917 թվականին, 1924 թվականին ավարտել է Փենսիլվանիայի համալսարանը՝ ստանալով ճարտարապետի որակավորում։ Նա նաև զբաղվել է նկարչությամբ, և նրա վեց նկարները ձեռք է բերել Մետրոպոլիտեն թանգարանը։

## Սքրեբբլ
1930-ական թվականների սկզբին, ավարտելով ճարտարապետի մասնագիտական աշխատանքը, Բատսը որոշում է ստեղծել սեղանի խաղ։ Նա ուսումնասիրում է գոյություն ունեցող խաղերը և բացահայտում, որ դրանք բաժանվում են երեք խմբի՝ թվային խաղեր, ինչպիսին են Զառը և Բինգոն, խաղաքայլերով խաղեր, ինչպիսին են ճատրակը (շախմատը) և շաշկին և բառային խաղեր, ինչպիսին է անագրաման։ Ալֆրեդը ապրում էր Ջեկսոն-Հայթսում (Քվինս), որտեղ էլ ստեղծեց *Սքրեբբլ* խաղը։ Որպեսզի հավերժացնեն Բատսին խաղի ստեղծման համար, Ջեկսոն-Հայթսի 35-րդ պողոտայում և 81-րդ փողոցում տեղադրված է ոճավորված տառերով ճանապարհային նշան՝ նշանակությամբ Սքրեբբլի ներքևի ինդեքսի։

Բատսը որոշեց ստեղծել խաղ, որում համադրվելու էր խաղացողի պատահականությունն ու իմացությունը՝ ներառելով անագրամայի և խաչբառի տարրեր, որոնք հայտնի էին 1920-ական թվականներին։ Խաղացողը պարկից հանելու է տառերով յոթ զառ և փորձելու է կազմել բառեր։ Խաղի բանալին էր Բատսի անգլերենի   վերլուծությունը, նա ուսումնասիրել էր Նյու-Յորք Թայմսի տիտղոսաթերթը, որպեսզի հաշվի, թե ինչ հաճախականությամբ է օգտագործվել այբուբենի յուրաքանչյուր տառ։ Այնուհետև Ալֆրեդը օգտագործեց տառերի խտությունը, որպեսզի որոշի, թե յուրաքանչյուր տառ քանի անգամ ներառի խաղում։ Բատսը օգտագործեց միայն չորս զառ "*Ս"*-ով, որպեսզի խաղացողները չկազմեն հոգնակի թվով բառեր՝ խաղը դարձնելով շատ դյուրին։

Սկզբում Բատսը խաղն անվանեց *Լեկսիկո, (Lexiko)* (), ավելի ուշ այն վերանվանեց *Կրիս-Կրոս վորդս* () և սկսեց փնտրել հրատարակիչ։ Խաղերի վերամշակողները, որոնց հետ նա ի սկզբանե համագործակցում էր, մերժեցին միտքը, բայց Ալֆրեդը համառ էր։ Արդյունքում նա վաճառեց խաղի հեղինակային իրավունքը գործարար և խաղերի սիրահար Ջեյմս Բրունոյին, ով չնչին փոփոխություն մտցրեց դիզայնի մեջ և վերանվանեց այն  *Սքրեբբլ*  (*Scrabble*): 1948 թվականին խաղը դարձավ ապրանքանիշ, և Ջեյմս Բրունոն կնոջ հետ Նյութաունի (Կոնեկտիկուտ) լքված դպրոցը դարձրեց սեղանի խաղերի արտադրության գործարան։ 1949 թվականին նրանք արտադրեցին 2400 լրակազմ, բայց ունեցան 450 դոլլարի կորուստ։ Սակայն խաղը դառնում էր ճանաչված, դրան նպաստում էր  *Macy’s* հանրախանութի պատվերները։ 1952 թվականին Բրունոն արդեն չէր կարողանում բավարարել պահանջը և խնդրեց արտոնագրված *Selchow և Righter* խաղերի արտադրողին լինել խաղի դիստրիբյուտոր։ Ամբողջ աշխարհում վաճառվել է 150.000.000 ընդօրինակ և միայն Հյուսիսային Ամերիկայում ամեն տարի վաճառվում է 1-2 միլիոն ընդօրինակ։

## Ծանոթագրություններ

Կատեգորիա:20-րդ դարի ճարտարապետներ
Կատեգորիա:Ամերիկացի գյուտարարներ
Կատեգորիա:Ամերիկացի ճարտարապետներ
Կատեգորիա:Փենսիլվանիայի համալսարանի շրջանավարտներ
Ռյուկյու պետության հուշարձանների ցանկ

**Ռյուկյու Թագավորության «գուսուկու» ամրոցներ և առնչվող հուշարձաններ** (), ՅՈՒՆԵՍԿՕ-ի Համաշխարհային ժառանգության օբյեկտ, բաղկացած է ինը հուշարձաններից, որոնք տեղակայված են Ճապոնիայի Օկինավա պրեֆեկտուրայի տարածքում։ Ժառանգության օբյեկտն իր մեջ ներառում է երկու ուտակի (Օկինավայի սուրբ վայրեր, որոնցից մեկը Սուրբ դարպաս է, իսկ մյուսը՝ պուրակ), Թամաուդուն դամբարան, այգի և հինգ գուսուկու ամրոց, որոնցից չորսն այժմ ավերակներ են, իսկ մեկը վերակառուցված է։ Այդ վայրերը ներառվել են Ճապոնիայում Համաշխարհային ժառանգության ցանկում, քանի որ, ՅՈՒՆԵՍԿՕ-ի կարծիքով, նրանք բազմակողմանի ներկայացնում են Ռյուկյու Թագավորության մշակույթը, որը հանդիսանում է ճապոնական և չինական մշակութային ազդեցությունների խառնուրդը և այդ երկու պետությունների միջև տնտեսական և մշակութային «կամուրջներից» մեկը։

Օբյեկտները, որոնք ներառված են Համաշխարհային ժառանգության ցանկում, իրենցից ներկայացնում են Ռյուկյու Թագավորության պատմության տարբեր ժամանակաշրջանների հուշարձաններ՝ 500 տարի ձգվածությամբ (12-րդ դարից մկնչև 17-րդ դար)։ Դրանք ցանկում ընդգրկվել են 2000 թվականի նոյեմբերի 30-ին։

## Հուշարձանների ցանկ

## Տես նաև
* Գուսուկու
* Ռյուկյու Թագավորություն
* Զբոսաշրջությունը Ճապոնիայում
* Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Գրականություն
* 
* Kerr, George H. (2000). Օկինավա։ the History of an Island People. (revised ed.) Boston: Tuttle Publishing.
* Smits, Gregory (1999). "Visions of Ryukyu: Identity and Ideology in Early-Modern Thought and Politics." Honolulu: University of Hawai'i Press.

## Արտաքին հղումներ
* ''Gusuku Sites and Related Properties of the Kingdom of Ryukyu'' at UNESCO
* Gusuku Sites Type and the Related Properties of the Kingdom of Ryukyu at Wonder Օկինավա
* Comprehensive Database of Archaeological Site Reports in Japan, Nara National Research Institute for Cultural Properties

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Կատեգորիա:Հնագիտական օբյեկտներ
Կատեգորիա:Ճապոնիայի ճարտարապետություն
Կատեգորիա:Ճապոնիայի տեսարժան վայրեր
Վիրժինի Անսելո

**Մարգերիտ-Լուիզ Վիրժինի Անսելո**, (, ), ֆրանսիացի նկարչուհի, գրող, դրամատուրգ, հուշագիր։

Դրամատուրգ Ժան Ֆրանսուա Անսելոյի կինը, գրական  սրահի տիրուհի։

## Կենսագրություն
Նկարչություն  սովորելու նպատակով 12 տարեկանից հաստատվել է Փարիզում։  1816-1817 թվականներին ծանոթացել է  գրող Ժակ-Ֆրանսուա Անչելոտի հետ։ Նրանք ամուսնացել են 1918 թվականին։

Իր  նկարների առաջին ցուցադրությունը տեղի է ունեցել գրական սրահում՝ 1927 թվականին։ Գրել է 13 ներկայացում, որոնցից մի քանիսը բեմադրվել են փարիզյան թատրոններում։ Բազմաթիվ վեպերի ու պատմվածքների հեղինակ է։

Մինչև ամուսնու մահը՝ 1854 թվականը, մոտ 30 տարի ամուսինների տնօրինության տակ էր գտնվում րյու Դե Լիլլ փողոցի վրա գտնվող «Դե Լարոշեֆուոկո» հյուրանոցի գրական սրահը, որտեղ հաճախակի հանդիպում էին Ֆրանսիայի հայտնի մարդիկ՝  ռեստավրացիայի ժամանակաշրջանից մինչև Երկրորդ կայսրության ժամանակաշրջան՝ Ալֆոնս Դոդե, Վիկտոր Հյուգո,  Սոֆի Գե և իր  դուստր Դելֆինա դե Ժերարդմեն, Միլանի Վալդոր, Էլիզա Ռաշել, Ստենդալ, Ալֆրեդ դը Մյուսե, Ֆրանսուա Գիզո, Ալֆոնս դը Լամարթին և այլն։

Ամուսնու մահից հետո Վիրջինի հեռացել է աշխարհիկ կյանքից և զբաղվել թոռների դաստիարակությամբ, գրել հուշեր։

## Աշխատություններ
### Պիեսներ
* *Le château de ma nièce. Un acte*. 1837
* *Clémence ou la fille de l’avocat*. 1839
* *Isabelle ou deux jours d’experience. Un acte*. 1838
* *Madame Roland*. 1843
* *Marguerite*. 1840

### Վեպեր
* *Émerance*. 1841
* *Une famille parisienne au XIXe siècle*. 1857
* *La fille d’une joueuse*. 1858
* *Méderine*. 1843
* *Renée de Varville*. 1853

## Ծանոթագրություններ

## Գրականություն
* Ансло, Маргерита // 
* H. Buffenoir: Hommes et demeures célèbres. De Chateaubriand à Ernest Renan. Paris 1914
* H. Martineau: Stendhal et le salon de Mme Ancelot. Paris 1932.

## Արտաքին հղումներ
* 

Կատեգորիա:19-րդ դարի կին արվեստագետներ
Կատեգորիա:19-րդ դարի ֆրանսիացի նկարիչներ
Կատեգորիա:Գրողներ այբբենական կարգով
Կատեգորիա:Նկարիչներ այբբենական կարգով
Կատեգորիա:Ֆրանսիացի գրողներ
Կատեգորիա:Ֆրանսիացի կին դրամատուրգներ
Կատեգորիա:Ֆրանսիացի նկարչուհիներ
Կատեգորիա:Ֆրանսիացի վիպասաններ
Դիք Քինգ-Սմիթ

**Դիք Քինգ-Սմիթ** (, իրական անունը՝ **Ռոնալդ Գորդոն Քինգ-Սմիթ**, , ), անգլիացի մանկագիր։

## Կենսագրություն
Ծնվել է Գլոսթերշիրի Բիտթոն գյուղում, մեծացել է ագարակում և որոշել հետագա կյանքը նվիրել գյուղատնտեսությանը։

1943 թվականին նա ամուսնացել է (Ռոնալդն ու նրա կինը` Միրլը, ունեցել են երեք երեխա), բայց երբ սկսվել  է Երկրորդ համաշխարհային պատերազմը, Քինգ-Սմիթը գնացել է բանակ։

Խաղաղ ժամանակ, նա համատեղել է հողագործությունն ու դասավանդումը, ավելի ուշ նա տեղափոխվել է Քուին Չարլտոն գյուղը (Բրիստոլից ոչ հեռու) և զբաղվել հանրային գործունեությամբ՝ դառնալով Avon Wildlife Trust-ի փոխնախագահ։ Քինգ-Սմիթը կենդանիների մեծ սիրահար է եղել։ Նա պահում էր տնային առնետներ, մկներ, դեկորատիվ փասիաններ, շներ, սագեր, խայտահավեր, ծովախոզուկներ և ճագարներ։

Գրողն այրիացել է 2000 թվականին, հետո ամուսնացել է երկրորդ անգամ։ Նա ունեցել է 14 թոռ։ Երկարատև հիվանդությունից հետո, 88 տարեկան հասակում, Դիկ Քինգ-Սմիթը մահացել է Սոմերսեթում (Մեծ Բրիտանիա)։

Քինգ-Սմիթն իր ստեղծագործական գործունեությունը սկսել է, երբ արդեն 50 տարեկան էր, ինքն իր գործերն անվանել է «ֆանտազիաներ ագարակից»։ Նրա առաջին գիրքը՝ «The Fox Busters»-ըտ, հրատարակվել է 1973 թվականին։ Ընդհանուր նա գրել է 113 գիրք, որոնք թարգմանվել են աշխարհի 12 լեզուներով և դարձել են մանկական դասական գրականություն։ Դիք Քինգ-Սմիթը նաև գրել է սցենարներ չորս ֆիլմի համար, վարել է «Rub a Dub Dub» մանկական ծրագրի կենդանիների մասին խորագիրը։

## Պարգևներ
Քինգ-Սմիթը և «The Sheep-Pig»-ը 1984 թվականին շահել են Guardian Children's Fiction Prize մանկապատանեկան գեղարվեստական մրցանակը, իր կյանքում առաջին գրքի մրցանակ՝ մրցանակ մեծագույն գրքի համար, որը շնորհվել է բրիտանացի մանկագիրների կողմից։

## Ստեղծագործություններ
* «Թագուհու քիթը» (*The Queen's Nose*, 1983)
* «Ոչխար-խոզ» (*The Sheep-Pig*, 1983; US title, *Babe: The Gallant Pig*)
* «Նոյի եղբայրը» ( *Noah's Brother*, 1984)
* «Հարիի խելագարությունը» (*Harry's Mad*, 1984)
* «Կայծակ Ֆրեդ» (*Lightning Fred*, 1985)
* «Ձագուկ» (*Dumpling*, 1986)
* «Ընկերներ և եղբայրներ» (*Friends and Brothers*, 1987)
* «Մսագործ մուկը» (*The Mouse Butcher*, 1988)
* «Էմիլիի ոտքերը» (*Emily's Legs*, 1988)
* «Հանճարեղը» (*The Jenius*, 1988)
* «Սոֆի» (*Sophie*)
** «Սոֆիի խխունջը» (*Sophie's Snail*, 1988)
** «Սոֆին թամբի մեջ» (*Sophie in the Saddle*, 1993)
* «Մարտինի մկները» (*Martin's Mice*, 1991)
* «Դիկ Քինգ-Սմիթի Թրիֆիկական խոզերի գիրքը» (*Dick King-Smith's Triffic Pig Book*, 1991)
* «Գտեք սպիտակ ձին» (*Find the White Horse*, 1991)
* «Հորացիոսն ու Մորիսը» (*Horace and Maurice*, 1991)
* «Դիկ Քինգ-Սմիթի ջրային ժամացույցը» (*Dick King-Smith's Water Watch*, 1992)
* «Անտեսանելի շունը» (*The Invisible Dog*, 1993)
* «Բոլոր խոզերը գեղեցիկ են» (*All Pigs Are Beautiful*, 1993)
* «Միշմաշի ծառերի տակ» (*Under the Mishmash Trees*, 2005)

## Ծանոթագրություններ

Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի գրողներ
Կատեգորիա:Անգլիացի վիպասաններ
Կատեգորիա:Բրիտանացի մանկագիրներ
Հիլդա Սյոլին

**Հիլդա Սյոլին** (, ), շվեդ լուսանկարիչ, երկրում առաջին հայտնի պրոֆեսիոնալ կին լուսանկարիչներից մեկը։

## Կենսագրություն
Սյոլինը մեծացել է Մալմյոում։ 1860 թվականի մայիսի 24-ին նա Մալմյոում հայտնի է դարձել ապակու, մոմի և թղթի վրա լուսանկարներ անելով, իսկ 1861 թվականի փետրվարից Վեստերգատանում բացեցել է իր սեփական ստուդիան այն տանը, որտեղ նա մեծացել է։

Հիլդա Սյոլինը շուտով դարձել է քաղաքի մյուս լուսանկարիչ Սի. Էմ. Թիլբերգի «իրավասու մրցակիցը»։ Նա հայտնի է իրեղել բացիկների և դիմանկարայինների լուսանկարներով, 1864 թվականից աշխատել է որպես քաղաքային տեսարանների լուսանկարիչ։ Նա առաջին լուսանկարիչն է, որ ստեղծել է Մալմյոյի ստերեոգրաֆիկ պատկերները։ 1870 թվականից հետո ակտիվ գործունեություն չի ծավալել։ 1884 թվականին հեռացել է Մալմյայից և 1910 թվականին իր չամուսնացած քրոջ հետ տեղափոխվել Հյորբի։

Հիլդա Սյոլինը պատկանում է Շվեդիայի կին պրոֆեսիոնալ ռահվիրա լուսանկարիչների սերնդին Բրիտա Սոֆիա Հեսելիուսից հետո. Նույն ժամանակ. Հիլդայի ակտիվ գործունեության շրջանում Ստոկհոլմում ակտիվ գործունեություն է ծավալել Հեդվիգ Սյոդերստրյոմը (1857), Ուփսալայում՝ Էմմա Շենսոնը, Էրբրոյում՝ Վիլհելմինա Լեգերհոլմը (1862)։ 1860-ականների ընթացքում Շվեդիայում գործում  էին առնվազն 15 կին լուսանկարիչներ, որոնցից երեքը՝ Ռոզալի Սյոմանը, Կարոլին ֆոն Կնորորինգը և Բերտա Վալերիուսը իրենց գործի վարպետն էին։

## Ծանոթագրություններ

## Աղբյուրներ
* Carin Österberg (in Swedish): *Svenska kvinnor: föregångare, nyskapare* (Swedish women; predecessors, pioneers) Lund: Signum 1990. ()
* https://web.archive.org/web/20090607043137/http://malmomuseer.se/thumbnails.php?album=26 
* Värmland förr och nu 1984. Karlstad framför kameran. Bromander, Carl Wilhelm: Från dagerrotypi till kamerakonst. Ett yrkes åttioårshistoria i Karlstad.
* Dahlman, Eva: Kvinnliga pionjärer, osynliga i fotohistorien

Կատեգորիա:Շվեդ լուսանկարիչներ
Կատեգորիա:Շվեդ կին լուսանկարիչներ
Ջոան Բեննեթ

**Ջոան Բեննեթ** ( ), ամերիկացի դերասանուհի։

Բարբարա և Կոնստանս Բեննեթների քույրը։

Բացի թատերական բեմերում բազմաթիվ դերերից, նա հաջող կերպով ստեղծել է կինոկարիերա՝ սկսելով Համր կինոյից։ Նրա ամենահայտնի ֆիլմերն են «Կինը լուսամուտում» 1944 և «Մեղքի փողոց» 1945։ 1960-ական թվականներին հեռուստատեսությունում՝ «Մռայլ ստվերներ» սերիալում, Էլիզաբեթ Կոլլինզ Ստոդդարդի դերի կատարմամբ նա հասել է մեծ հաջողության, որի համար պարգևատրվել է «Էմմի» մրցանակով։ Նրա վերջին դերը եղել է 1977 թվականին՝ «Սուսպիրիա» կինոյում, որի համար Ջոանը ստացել է «Սատուրն» մրցանակի անվանակարգ։ Բեննեթն իր ավանդի համար Հոլիվուդյան փառքի ծառուղիում արժանացել է աստղի՝ 6310։

## Ընտրված ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Սրտամկանի ինֆարկտից մահացածներ
Կատեգորիա:Թատրոնի ամերիկացի դերասանուհիներ
Քարլի Հենսոն

**Քարլի Հենսոն** (, ), ամերիկացի երգչուհի և երգերի հեղինակ, որը հայտնի է դարձել իր «Only One» երգի շնորհիվ։ Նա թողարկել է իր դեբյուտային՝ «Junk» մինի ալբոմը 2019 թվականի հունիսի 7-ին։

## Վաղ կյանք և կրթություն
Հենսոնը ծնվել և մեծացել է Վիսկոնսին նահանգի Օնալասկա քաղաքում։ Նա ներշնչվել է կանադացի երգիչ Ջասթին Բիբերից և որոշել է երաժշտությամբ զբաղվել։ 14 տարեկանում նա և նրա ընկերը սկսել են քավերներ տեղադրել ՅուԹյուբում, հույս ունենալով հետևել Բիբերի անցած ճանապարհը։

## Կարիերա
### 2016–2018․ Կարիերայի սկիզբ
2016 թվականի մայիսին, աշխատելով ՄաքԴոնալդսի գանձապահ, Հենսոնը մասնակցել է iHeart Radio-յի տեղական մրցույթին՝ համերգին Զեյնին տեսնելու համար։ Որպես իր ելույթ, նա տեսահոլովակ է ձայնագրել, որտեղ երգել է Զեյնի «Pillowtalk» երգն՝ առևտրի կենտրոնի մոտ կայանված մեքենայում նստած։ Նա տեղադրել է տեսանյութն Ինստագրամում, և դրանով արագ կիսվել է I Heart-ը՝ զգալի ուշադրություն գրավելով։ Հետագայում Հենսոնի հետ կապվել է տաղանդների գործակալը, որը նրան հրավիրել է Տորոնտո լսումների՝ «House of Wolf»-ի պրոդյուսերների համար ձայնագրվելու համար։ Լոս Անջելեսում նա աշխատել է երգերի հեղինակ Դեյլ Էթտոնիի հետ։ 2017 թվականի նոյեմբերին Թեյլոր Սվիֆթն ընդգրկել է Հենսոնի երկրորդ՝ «Only One» սինգլը Apple Music-ի իր սիրելի երգերի փլեյլիստում։ 2018 թվականի մարտին Հենսոնը թողարկել է այդ երգի տեսահոլովակը, որը նկարահանվել է Similar But Different-ի կողմից, և որի համար հավաքվել է միայն կանանցից բաղկացած խումբ։ 2018 թվականի ապրիլին «Only One» երգն օրական միջինը 400,000 սթրիմներ էր հավաքում։

2018 թվականի սեպտեմբերին Հենսոնը սկսել է շրջագայել Թրոյ Սիվանի և Քիմ Փեթրասի հետ Սիվանի Bloom Tour-ի ժամանակ, ելույթներ ունենալով այնպիսի վայրերում, ինչպիսիք են Նյու Յորքի Ռադիո սիթի մյուզիք հոլը () և Լոս Անջելեսի Հունական թատրոնը ()։ Երգչուհու Մինեապոլիսում շոուի ակնարկում Twin Cities Media-ն բարձր է գնահատել նրա աշխատանքը՝ նշելով, որ «Քարլի Հենսոնը մի քիչ Լորդ է, մի քիչ՝ Բիլլի Այլիշ և Kiiara, և նաև սեփական շատ բաներ ունի»։

### 2019․ «Junk»
2019 թվականի հունվարին Հենսոնն աջակցել է Yungblud-ին Եվրոպայում վերջինիս շոուների շարքի ժամանակ։ Նա պայմանագիր է կնքել Warner Bros. Records-ի հետ  2019 թվականի փետրվարին և Primary Wave Music-ի հետ՝ նույն թվականի մարտին։ 2019 թվականի ապրիլի 26-ին Հենսոնը թողարկել է «Back in My Arms» երգը։ Ավելի ուշ հայտարարվել է, որ այն դառնալու է երգչուհու դեբյուտային՝ «Junk» մինի ալբոմի գլխավոր սինգլը։ 2019 թվականի մայիսի 24-ին նա թողարկել է «WYA»-ը՝ «Junk»-ի երկրորդ սինգլը։ Նույն օրն ավելի ուշ Թեյլոր Սվիֆթն ավելացրել է Հենսոնի մեկ այլ՝ «Back in My Arms» երգն իր Apple Music-ի փլեյլիստում։ Մինի ալբոմը, որը կազմված է հինգ երգերից, թողարկվել է 2019 թվականի հունիսի 7-ին։ 2019 թվականի սեպտեմբերին երգչուհին հայտարարել է Եվրոպայով և Մեծ Բրիտանիայով The WYA Tour շրջագայության մասին։

## Սկավառակագրություն
### Մինի ալբոմներ

### Սինգլներ

### Տեսահոլովակներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի կանայք
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին երաժիշտներ
Կատեգորիա:Ամերիկացի փոփ երգչուհիներ
Դիանա Ադամյան

**Դիանա Հակոբի Ադամյան** (), հայ ջութակահար, Հայաստանի Նախագահի երիտասարդական մրցանակի դափնեկիր (2018), «Նոր անուններ» ծրագրի անդամ։

## Կենսագրություն
Դիանա Ադամյանը ծնվել է 2000 թվականին, մեծացել է երաժիշտների ընտանիքում։ Երաժշտական կրթությունը ստացել է Երևանի Չայկովսկու անվան երաժշտական դպրոցում (Պետրոս Հայկազյանի դասարան), ապա՝  Կոմիտասի անվան պետական կոնսերվատորիայում՝ Էդուարդ Թադևոսյանի դասարանում։ 2014 թվականին Պինկաս Ցուկերմանի հրավերով մասնակցել է Օտտավայի Ազգային արվեստի կենտրոնի (NAC) ամառային դասընթացներին, իսկ 2015 թվականին «Երևանյան հեռանկարներ» միջազգային փառատոնի շրջանակում Հայոց ցեղասպանության 100-րդ տարելիցին Պինկաս Ցուկերմանի և Royal Philharmonic Orchestra-ի հետ Բախի Երկու ջութակի կոնցերտի կատարմամբ հանդես է եկել Լոնդոնի Cadogan Hall-ում։ 2016-ից 2017 թվականներին Դիանան պարբերաբար մասնակցել է Լեոնիդաս Կավակոսի վարպետության դասընթացներին։ 2016 թվականից Լիխտենշտեյնի միջազգային երաժշտական ակադեմիայում նա մասնակցել է պրոֆեսոր Անա Չումաչենկոյի մեկշաբաթյա դասընթացներին։ Սովորում է Մյունխենի կոնսերվատորիայում (), Անա Չումաչենկոյի դասարանում։

## Պարգևներ և մրցանակներ
մինի|Դիանա Ադամյանը Կամերային երաժշտության ազգային կենտրոնում՝ մենահամերգից հետո, 2021
*2007  թվականին եղել է «Սպենդիարյանի անվան ազգային մրցույթի փառատոնի» դափնեկիր։
*2010 թվականին Դիանա Ադամյանը մասնակցել է «Վերածնունդ» միջազգային 2-րդ մրցույթ-փառատոնին և ստացել 1-ին մրցանակը։
*2012 թվականին Մոսկվայում մասնակցել է 13-րդ միջազգային «Շչելկունչիկ» հեռուստատեսային մրցույթին և արժանացել «Արծաթե Շչելկունչիկ» մրցանակի։
*2014 թվականին նա մասնակցել է Երևանում անցկացվող Հրաչյա Բոգդանյանի 100-ամյակին նվիրված միջազգային մրցույթ-փառատոնին և ստացել 1-ին մրցանակը։
*2015 թվականին Նովոսիբիրսկում Դիանան մասնակցել է Չայկովսկու անվան 9-րդ միջազգային պատանեկան մրցույթին և ստացել 2-րդ մրցանակը։
*2018 թվականին մասնակցել է Յեհուդի Մենուհինի անվան պատանի ջութակահարների մրցույթին (Ժնև) և ստացել 1-ին մրցանակը։
*2018 թվականին արժանացել է Հայաստանի Հանրապետության Նախագահի երիտասարդական մրցանակի։
*2020 թվականին Արամ Խաչատրյանի անվան 16-րդ միջազգային մրցույթում արժանացել է 1-ին մրցանակի։

## Ծանոթագրություններ

## Արտաքին հղումներ
*Դիանա Ադամյան - Հայ Ազգային Երաժշտություն
*Դիանա Ադամյանը Ասպենում
*Կամուրջ - Դիանա Ադամյան

Կատեգորիա:Հայ կին ջութակահարներ
Kiiara

**Քիարա Սոլթերս** (, ), առավել հայտնի է որպես **Kiiara**, ամերիկացի երգչուհի և երգերի հեղինակ Իլինոյս նահանգի Ուիլմինգթոն քաղաքից։ Ներկայում նա ստորագրված է Atlantic Records լեյբլին։ Երգչուհու 2015 թվականի «Gold» սինգլը զբաղեցրել է Billboard Hot 100 չարթի 13-րդ հորիզոնականը։ Նա նաև հայտնի է Linkin Park ռոք խմբի հետ 2017 թվականին թողարկված «Heavy» երգում համագործակցությամբ, որում ընդգրկվել է նրա վոկալը։

## Վաղ կյանք
Սոլթերսը ծնվել է Իլինոյս նահանգի Ուիլմինգթոն քաղաքում։ Նա հաճախել է Ուիլմինգթոնի ավագ դպրոցը, որտեղ հանդես է եկել դպրոցի վոլեյբոլի թիմում։ Իր բեկումնային մինի ալբոմը ձայնագրելիս, երգչուհին նույնպես աշխատել է որպես վաճառող տնտեսական խանութում։ Նա ստուդիական ստաժավորում է սկսել՝ երաժշտական գործընթացին ծանոթանալու և ձայնագրման պրակտիկա ստանալու համար։

## Կարիերա
2013 թվականին Kiiara-ն իր իրական անվան տակ անկախ թողարկել է «Bring Me Back» ակուստիկ փոփ սինգլը։

2015 թվականի հունիսին՝ Atlantic Records-ի հետ պայմանագիր կնքելուց և իր բեմական կեղծանունը Քիարա Սոլթերսից՝ Kiiara վերանվանելուց հետո, նա թողարկել է իր դեբյուտային՝ «Gold» սինգլը։ 2015 թվականին «Gold»-ն ընտրվել է որպես ֆոնային երաժշտություն Apple Watch-ի «Style» () անվանմամբ գովազդի համար։ Այն նաև զբաղեցրել է Billboard Hot 100-ի 13-րդ հորիզոնականը և դարձել է երգչուհու առաջին երգը, որն ընդգրկվել է այդ չարթում։ Նրա դեբյուտային՝ «low kii savage» մինի ալբոմը թողարկվել է 2016 թվականի մարտի 22-ին։ «Gold»-ի տեսահոլովակն արագ հայտնի է դարձել՝ 2016 թվականի մայիսի ընթացքում ավելի քան 5 միլիոն դիտումներ հավաքելով։

2016 թվականի սեպտեմբերի 15-ին Kiiara-ն կատարել է իր հեռուստատեսային դեբյուտը՝ «Gold» երգով ելույթ ունենալով «Ջիմի Ֆելոնի երեկոյան շոուում» ()։ Երգչուհին նաև մասնակցել է Linkin Park խմբի «Heavy» սինգլի ձայնագրմանը, որը թվային ներբեռնման համար թողարկվել է 2017 թվականի փետրվարի 16-ին, իսկ ռադիոյում՝ փետրվարի 21-ին։ Հետագայում նա Ջուլիա Մայքլզի հետ միասին հանդես է եկել այս երգով Հոլիվուդ Բոուլում տեղի ունեցած «Linkin Park and Friends: Celebrate Life in Honor of Chester Bennington» () համերգի ժամանակ, որը կազմակերպվել է Linkin Park-ի վոկալիստ Չեսթեր Բեննինգթոնի մահվանից հետո։

2018 թվականի մարտին նա մասնակցել է Cheat Codes-ի «Put Me Back Together» սինգլին։

2019 թվականի հունիսի 7-ին Kiiara-ն թողարկել է «Open My Mouth» երգը։ Ավելի ուշ հաստատվել է, որ այն դառնալու է նրա սպասվելիք դեբյուտային ալբոմի գլխավոր սինգլը։

## Ազդեցություններ
Kiiara-ն նշել է, որ նրա վրա ազդեցություն են ունեցել այնպիսի արտիստներ, ինչպիսիք են Էմինեմը, Ռիհաննան, Ջոյներ Լուկասը, Yelawolf-ը և Linkin Park-ը։

## Սկավառակագրություն
### Մինի ալբոներ

### Սինգլներ
#### Որպես առաջնային արտիստ

#### Որպես մասնակցող արտիստ

### Մասնակցություն որպես հյուր

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի կին երաժիշտներ
Կատեգորիա:Ամերիկացի կոմպոզիտորներ
Կատեգորիա:Ամերիկացի փոփ երգչուհիներ
Կատեգորիա:Անձինք Իլինոյսից
Կատեգորիա:Բեմական կեղծանուններ
Լիանա Մորիարթի

**Լիանա Մորիարթի** (, ), ավստրալիացի գրող։ Նա գրել է ութ վեպ, այդ թվում՝ New York Times-ի բեսթսելլեր «Մեծ փոքր ստեր» () վեպը, որի հիման վրա HBO հեռուստացանցը նկարահանել է համանուն հեռուստասերիալ։

## Կենսագրություն
Լիանա Մորիարթին ծնվել է 1966 թվականի նոյեմբերի 15-ին Ավստրալիայի Նոր Հարավային Ուելս Սիդնեյ քաղաքում։ Դպրոցն ավարտելուց հետո Մորիարթին աշխատել է հրատարակչական ընկերությունում որպես գովազդի և շուկայագիտության ոլորտի մասնագետ։ Այնուհետև նա որոշ ժամանակ ղեկավարել է սեփական ընկերությունը, նախքան գովազդային տեքստեր գրող անկախ գործակալ աշխատելը։ 2004 թվականին Սիդնեյի Մակքուորի համալսարանում մագիստրոսի կոչում ստանալուց հետո, լույս է տեսել նրա առաջին վեպը՝ «Երեք ցանկություն», որը նրա գիտական աշխատության մի մասն էր։

2017 թվականին լույս է տեսել «Մեծ փոքր ստեր» () դրամատիկական մինի-սերիալը, որը հիմնված էր Մորիարթիի համանուն գրքի վրա։

## Անձնական կյանք
Մորիարթին ապրում է Սիդնեյում ամուսնու՝ Ադամի հետ, որը նախկին ֆերմեր է Թասմանիաից։ Նրանք ունեն երկու երեխա՝  Ջորջը և Աննան։

## Մատենագրություն
### Վեպեր
* «Երեք ցանկություն» (*Three Wishes*, 2004)
* «Վերջին տարեդարձը» (*The Last Anniversary*, 2006)
* «Ինչ էր մոռացել Ալիսան» (*What Alice Forgot*, 2009)
* «Հիպնոսացնողի սիրո պատմությունը» (*The Hypnotist's Love Story*, 2011)
* «Ամուսնու գաղտնիքը» (*The Husband's Secret*, 2013)
* «Մեծ փոքր ստեր» (*Big Little Lies*, 2014)
* «Ինը կատարյալ անծանոթներ» (*Nine Perfect Strangers*, 2018)

### Մանկական գրքեր
* «Արքայադուստր Պետրոնելայի ցնցող պատմությունը» (*The Petrifying Problem with Princess Petronella*, 2007)
* «Ցնցող աղետը Շոբլ մոլորակի վրա» (*The Shocking Trouble on the Planet of Shobble*, 2009)
* «Քմահաճ մոլորակի ամբարիշտ պատերազմը» (*The Wicked War on the Planet of Whimsy*, 2010)

## Ծանոթագրություններ

## Արտաքին հղումներ
* Լիանա Մորիարթի պաշտոնական կայքը
* Լիանա Մորիարթիի բլոգը

Կատեգորիա:Ավստրալիացի գրողներ
Կատեգորիա:21-րդ դարի կին գրողներ
Կատեգորիա:Կին գրողներ
Կատեգորիա:Կին մանկագիրներ
Կատեգորիա:Կին վիպասաններ
Գիտության կոմիտե (Հայաստան)

**Գիտության կոմիտե**, Հայաստանի կրթության, գիտության, մշակույթի և սպորտի նախարարության ենթակա պետական հաստատություն։ Հիմնադրվել է 2007 թվականի հոկտեմբերի 1-ին Հայաստանի Հանրապետության նախագահի հրամանագրով։

Կոմիտեի հայտարարված նպատակն է գիտության բնագավառի բնականոն գործունեության ու զարգացման ապահովումը` որպես տնտեսության զարգացման, երկրի անվտանգության, մրցունակության ապահովման, կրթության, մշակույթի և հասարակական առաջընթացի բացառիկ կարևոր գործոն, ինչպես նաև հանրապետության գիտական ու գիտատեխնիկական ներուժի զարգացումը և պահպանումը, գիտական ու գիտատեխնիկական կադրերի պատրաստման արդյունավետ համակարգի ձևավորմանը, գիտության, կրթության և արտադրության ինտեգրմանը նպաստելը։

Կոմիտեի կառավարումն իրականացնում է Հայաստանի կրթության, գիտության, մշակույթի և սպորտի նախարարը, ով իրավասու է հաստատել կոմիտեի կանոնադրությունը, այդ թվում՝ կառուցվածքը, սահմանել հիմնական գործունեության ուղղությունները, ինչպես նաև իրականացնել վերահսկողություն։

## Կառուցվածք
Գիտության կոմիտեի մասնագիտական կառուցվածքային ստորաբաժանումներն են՝ Գիտության քաղաքականության վարչությունը և Գիտական գործունեության կազմակերպման վարչությունը։ Կոմիտեին աջակցող մասնագիտական կառուցվածքային ստորաբաժանումներն են՝ Ֆինանսատնտեսագիտական և հաշվապահական հաշվառման բաժինը, Տեղեկատվության և հասարակայնության հետ կապերի բաժինը, Անձնակազմի կառավարման բաժինը և Քարտուղարությունը։

Կոմիտեի նախագահն է Սարգիս Սամվելի Հայոցյանը։

## Այլ տվյալներ
Գիտության կոմիտեն տեղակայված է Հայաստանի մայրաքաղաք Երևանի Օրբելի եղբայրների փողոցի 22 հասցեում։

## Ծանոթագրություններ

Կատեգորիա:Հայաստանի պետական կազմակերպություններ
Կատեգորիա:ՀՀ կրթության և գիտության նախարարության ստորաբաժանումներ
Կլարա Իմմերվար

**Կլարա Իմմերվար** (, ), գերմանացի քիմիկոս, կանանց իրավունքների պաշտպանության պայքարում ակտիվիստ։

## Կենսագրություն
Ծնվել է Բրեսլաուին մոտ գտնվող մի ֆերմայում՝ հրեական ընտանիքում։ 1890 թվականին Կլարայի մայրը մահացել է քաղցկեղից։ Դրանից հետո Կլարան և նրա հայրը տեղափոխվել են Բրեսլաու։ Այնտեղ ավարտել է Վրոցլավի համալսարանը։

1900 թվականին Կլարա Իմմերվարը Ռիխարդ Աբեգի ղեկավարությամբ ստացել է դոկտորի աստիճան քիմիայի բնագավառում։

1901 թվականին ամուսնացել է քիմիկոս Ֆրից Հաբերի հետ։ Քանի որ այդ ժամանակ տարածված գենդերային նախապաշարմունքների պատճառով Կլարան չէր կարող ինքնուրույն զբաղվել գիտությամբ, օգնել է ամուսնուն՝ նրա գործերը թարգմանելով անգլերեն։ 1902 թվականի հունիսի 1-ին Կլարան ունեցել է որդի՝ Հերման Գաբերին (1902-1946)։ Թոռը`ամերիկացի պատմաբան Ֆրից Շտերն է։

Առաջին աշխարհամարտի բռնկումից հետո Ֆրից Հաբերը մասնակցել է գերմանական բանակի համար քիմիական զենքի մշակմանը։ Նրա շնորհիվ, գերմանական բանակը կարողացել է օգտագործել իպրիտ՝ Եփրեսի ճակատամարտի ժամանակ, Հաբերը անձամբ ներկա է եղել նոր զենքի առաջին մարտական օգտագործման ժամանակ։

### Մահ
[ձախից|մինի| [Բազելում Ֆրիցի և Կլարա Գաբերի գերեզմանները ]]
Հաբերի Բելգիայից վերադառնալուց անմիջապես հետո, Կլարան ինքնասպանություն է գործել՝ կրակելով կրծքավանդակին։ Մահացել է 1915 թվականի մայիսի 2-ին։ Նրա մահվան լուրը գրեթե չի տարածվել թերթերում։ Միակ հաղորդագրությունը հրապարակվել է նրա մահվանից վեց օր անց *Grunewald-Zeitung* գավառական թերթում, որտեղ ասվում է. «Դոկտոր Գ.-ի կինը Դալեմից, որը ներկայումս գտնվում է ռազմաճակատում, ինքնասպանություն է գործել ինքն իրեն կրակելով։ Դժբախտ կնոջ այս արարքի պատճառներն անհայտ են»։

Քանի որ նրա ինքնասպանության հանգամանքները հստակ հայտնի չեն եղել, իսկ դիահերձում չի իրականացվել, հետագայում նրա ինքնասպանության հանգամանքների և դրդապատճառների մասին լուրեր են շրջանառվել։ Հավանաբար, որպես պացիֆիստ, չէր կարողացել կրել իր ամուսնու ներգրավվածությունը, ինչպես նաև իր ոչ անմիջական ներգրավածությունը, զանգվածային զենքի ոչնչացման գործում։ Մահից հետո հաջորդ առավոտ ամուսինը կազմակերպել էր գազի առաջին հարձակումը Արևելյան ճակատում։

Թաղվել է ամուսնու հետ Բազելում։

1991 թվականից ի վեր Միջուկային պատերազմի կանխարգելման համար աշխարհի բժիշկները միջազգային կազմակերպությունը ամեն տարի ներկայացնում է հեղինակավոր Կլարա Իմմերվար մրցանակը։

## Ծանոթագրություններ

Կատեգորիա:Գերմանացի ակտիվիստներ
Կատեգորիա:Գերմանացի կին քիմիկոսներ
Կատեգորիա:Գերմանացի ֆեմինիստներ
Կատեգորիա:Գերմանիայի հրեաներ
Կատեգորիա:Ինքնասպաններ
Կատեգորիա:Կանանց իրավունքների ակտիվիստներ
Կատեգորիա:Կին գիտնականներ
Կատեգորիա:Հրեա կին գիտնականներ
Կատեգորիա:Պացիֆիստներ
Սվեավեգեն

**Սվեավեգեն** (),  փողոց Ստոկհոլմի կենտրոնում գտնվող Վասաստանի և Նորմալմի շրջաններում, քաղաքի գլխավոր փողոցներից մեկը։ Անունը պաշտոնապես հաստատվել է 1885 թվականին։ Սկսվում է Սերգելստորգի հրապարակից, այնուհետև հյուսիսարևմտյան ուղղությամբ հետևում դեպի Սվեապլան հրապարակ, որտեղ թեքվում է գրեթե ուղիղ  անկյունով և շարունակվում դեպի Նորրտուլի հրապարակ։ Մոտ 2500 մ երկարություն ունեցող փողոցը համարվում է Շվեդիայի ամենաբանուկ փողոցներից մեկը։ Նոր Հագաստադեն թաղամասի կառուցման կապակցությամբ նախատեսվում է փողոցն ամբողջացնել շրջանաձև խաչմերուկով։

## Պատմություն
մինի|Սվեավեգենը հարավից
Նախկինում փողոցն ունեցել է  տարբեր անուններ, երկարություն և լայնություն։ Ամենավաղ հայտնի անունը`Ռոսլագսգատանը, վերաբերում է 17-րդ դարի կեսերին, բայց շուտով այն փոխվել է Բադստուգատան կամ Մեծ Բադստուգատան։ 17-18-րդ դարերի վերջում փողոցը կոչվել է Կրութբռեննարգատան։ Ըստ լեգենդի՝ Շվեդիայի թագավոր Գուստավ III թագավորը նախատեսել է այստեղ լայն փողոց անցկացնել Ստոկհոլմում գտնվող Թագավորական պալատից մինչև Մեծ Հագա պալատ (չշփոթել Հագ պալատի հետ) Բրունսվիկենում։ Հավանաբար փողոցի նախագիծը մշակել է ճարտարապետ Ժան դե լա Վալեն 17-րդ դարում։

1864-1866 թվականներին քաղաքային խորհրդի հրամանով ճարտարապետ Ալբերտ Լինդհագենը մշակել է նախագիծ այդտեղ լայն փողոց կառուցելու համար, որը պետք է դառնար քաղաքի գլխավոր ճանապարհային զարկերակը։ Ենթադրվում էր, որ այն պետք է անցներ հարավից՝ Գուստավ Ադոլֆ հրապարակից դեպի հյուսիս ՝ Բելլևուեպարկեն, մինչև  ներկայիս Սվապլան հրապարակ։ Մի փոքր ձևափոխված ձևով փողոցի վերջնական պլանը հաստատվել է 1878 թվականին։

1897 թվականին Ուդեգատան փողոցի ուղղությամբ կառուցվել է Սվեաբրուն կամուրջը Սվեավեգենի վրայով։ Համաձայն քաղաքի գլխավոր ճարտարապետ Ալբերտ Լիլիենբերգի նախագծի՝ նախատեսվել է Սվեավեգեն փողոցը  երկարաձգել դեպի հարավ Նորորբու կամրջի միջոցով։ 1945 թվականին որոշվել է  Բրունկբերգսթորգ հրապարակի հյուսիսից սկսել շարունակել փողոցը դեպի նոր հրապարակ, որը կոչվում էր Սերգելստորգ։ Միևնույն ժամանակ, պլանավորվում էր կառուցել Կլարաթունելն թունելը Թեգելբակկեն հրապարակից մինչև Սենտրալբրաուն կամուրջ։

## Ուլոֆ Պալմեի սպանություն

մինի|Հուշատախտակ ողբերգության վայրում
Փողոցը հայտնի է  դարձել նրանով, որ 1986 թվականի փետրվարի 28-ին այստեղ սպանվել է Շվեդիայի վարչապետ Ուլոֆ Պալմեն։ Սպանության վայրում տեղադրվել է հուշատախտակ։ Ողբերգությունից հետո Տունելգատան փողոցի արևմտյան մասը՝ Սվեավեգենի խաչմերուկից հետո, որտեղ տեղի էր ունեցել սպանությունը, վերանվանվել է Ուլոֆ Պալմեի փողոց։

## Փողոցում գտնվող որոշ շենքեր
:№ 65 Ստոկհոլմի տնտեսագիտական դպրոց։
:№ 68 Շվեդիայի Սոցիալ-դեմոկրատական կուսակցության շտաբ-բնակարան։
:Մասամբ փողոցի վրա են գտնվում Ստոկհոլմի հանրային գրադարանը և Ադոլֆ Ֆրեդերիկի եկեղեցին։

## Ծանոթագրություններ

## Գրականություն
* 
* 
* 

Կատեգորիա:Ստոկհոլմի փողոցներ
Մումի տրոլլը և ուրիշները

**Մումի տրոլլը և ուրիշները** (), 1978 թվականին նկարված խորհրդային տիկնիկային մուլտֆիլմ, որը նկարահանվել է ռեժիսոր Աիդա Զյաբլիկովայի կողմից, ըստ Տուվե Յանսոնի «Մումի տրոլլը և գիսաստղը» հեքիաթների մոտիվների։ Հանրաճանաչ «Մումի տրոլլներ» շարքի երեք մուլտֆիլմերից առաջինն է։

## Սյուժե
Մուլտֆիլմը այն մասին է, թե ինչպես են Մումի տրոլլը և իր ընկերները ճանապարհորդում դեպի Մումի հովիտ։

## Создатели
* *Авторы сценария: —* Александр Алтаев
* Ռեժիսոր` Աիդա Զյաբլիկովա
* Բեմադրող նկարիչ` Իննա Վորոբյովա
* Օպերատոր` Լեոնարդ Կոլվինկովսկի
* Երգի խոսքեր` Լյուդմիլա Պետրուշևսկայա 
* Կոմպոզիտոր` Ալեքսեյ Ռիբնիկով
* Հնչյունային օպերատոր` Վիտալի Ազարովսկի
* Մուլտիպլիկատորներ` Ալլա Գրիշկո, Վլադիմիր Կադուխին, Օլգա Դեգտյարյովա 
* Մոնտաժող` Լ. Ռուբան
* Խմբագիր` Վալերիյա Կոնովալովա

## Դերերը հնչյունավորել են
* Զինովի Գերդտ` Մումի տրոլլ, Մումի հայրիկ, տան ոգի, Մորրա Օնդատր, Սնուսմումրիկ (2, 3)
* Օլգա Գոբզեևա` Սնիֆֆ
* Ռինա Զելյոնայա` Մումի մայրիկ (լուսագրերում նշված չէ)
* Զինաիդա Նարիշկինա (1)` Ֆրյոկեն Սնորկ, Վիֆսլա, Տոֆսլա
* Յուրի Յակովլև` Սնուսմումրիկ (1)

## Ծանոթագրություններ

## Արտաքին հղումներ
* «Մումի տրոլլն և ուրիշները» «Энциклопедия отечественного кино» կայքում
* 

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:«Էկրան» ստեղծագործական միության մուլտֆիլմեր
Praise You

«**Praise You**», բրիտանացի բիգբիթ երաժիշտ Fatboy Slim-ի երգը։ Թողարկվել է որպես նրա *[[You’ve Come a Long Way, Baby]]* երկրորդ ստուդիական ալբոմի երրորդ սինգլ 1999 թվականին։ Այն հասել է առաջին հորիզոնականին բրիտանական UK Singles Chart հիթ-շքերթում և Իսլանդիայում, չորրորդ հորիզոնականին՝ Կանադայում, վեցերորդին՝ Իռլանդիայում և 36-րդին՝ Միացյալ Նահանգներում։

1999 թվականին վաճառվել է երգի 150,000 պատճեն Միացյալ Նահանգներում։

## Չարթեր և հավաստագրեր

### Շաբաթական չարթեր

### Տարեկան չարթեր

### Հավաստագրեր

## Ծանոթագրություններ

## Արտաքին հղումներ
* 

Կատեգորիա:1999 սինգլներ
Կատեգորիա:UK Singles Chart գլխավորած սինգլներ